《次子字韵呈郑太玉》
宋代·洪刍

斯文不可见，犹欣识之子。端如逃虚空，而闻跫音喜。

历历海南事，细话倾我耳。悠悠世上情，毁誉私彼己。

是事姑置之，斯文长已矣。风味契渊明，流落逾子美。

从来直如弦，多作道边死。寄声柳柳州，未用斩曲几。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。